**Leipiön tuulivoimapuisto 2 ja 3** on Lapissa Simon Leipiössä sijaitseva kaksiosainen tuulivoimapuisto, jossa toimii 13 ja 27 tuulivoimalaitosta. Niiden kokonaiskapasiteetti on 45 ja 151 megawattia, eli yhteensä 196 megawattia. Voimalat on rakentanut Tuuliwatti Oy ja Gigawatti Oy. Tuulipuiston omistaa Gigawatti Oy ja niitä operoi St1 Nordic Oy. Leipiö 3 eli Sarvisuon tuulivoimapuisto oli valmistuessaan hetken ajan kapasiteetiltaan Suomen suurin.

On myös olemassa Leipiön tuulivoimapuisto 1, joka sijaitsee tämän eteläpuolella ja jonka omistaa Simo Leipiö Tuuli Ky. Tämän artikkelin tuulivoimapuisto on alun perin laajennus sille, mutta nämä joutuivat erilleen toisistaan Tuuliwatin jakautuessa kahtia. Leipiö III:sta kutsutaan myös nimellä *Sarvisuon tuulivoimapuisto*.

Yleistä
-------

Tuulivoimapuisto sijaitsee valtatien 4 ja Oulu-Tornio-rautatien pohjoispuolella Vähä-Leipiön palon pohjoispuolella noin 3 kilometriä luoteeseen Simon asemanseudulta. Merenranta sijaitsee 7 kilometriä etelässä. Tuulipuisto on pohjoinen jatke Leipiön tuulipuistolle 1.

Tuulipuiston ensimmäisen laajennusosan (Leipiö 2) pituus on 3,5 kilometriä, leveys 1,5 kilometriä, ja voimalaitokset sisällensä rajaavan alueen pinta-ala on 3,9 neliökilometriä. Tuulivoimalat on sijoitettu Iso-Leipiön ja Hoikkasuon suoalueiden ympärille. Alueen länsipäähän tulee tiet Leipiön eteläiseltä alueelta ja siten Simon asemanseudun suunnalta. Alueen itäosaan on toinen tieyhteys eteläiseltä alueelta ja lisäksi toinen tieyhteys itään Simojokea seuraavalle yhdystielle 9241. Kolmas tieyhteys yhdistää Leipiö 2 -hankealueen pohjoiseen Leipiö 3 -hankealueeseen. Voimalat sijaitsevat noin 20 metriä mpy.

Toisen laajennusosan (Leipiö 3) pituus on 6,0 kilometriä, leveys on 3,5 kilometriä, ja voimalaitokset sisällensä rajaavan alueen pinta-ala on 10,0 neliökilometriä. Sille laaditun kaava-alueen pinta-ala on 25 neliökilometriä. Tuulipuisto sijaitsee alueilla, johon kuuluvat Sarvisuonmaa, Kortesuo ja Ison Poromaan suo. Tieyhteyksiä on eteläisille tuulipuiston alueelle ja itä-länsi-suuntaisen Puutteenperään ja Ala-Jokikylään kulkevalta tieltä valtatielle 8 tai Simojokea seuraavalle yhdystielle 9241. Voimalat sijaitsevat noin 20–45 metriä (mpy).

Leipiön ensimmäisen laajennusvaiheen (Leipiö-2) tuulivoimalaitokset ovat tanskalaisen Vestaksen valmistamaa Vestas V126-mallia, jonka napakorkeus on 147 metriä, tuuliturbiinin halkaisija 126 metriä, ja jonka kapasiteetti on 3,45 megawattia.

Leipiön toisen laajennusvaiheen (Leipiö-3) tuulivoimalaitokset ovat tanskalaisen Vestaksen valmistamaa Vestas V162-mallia (Enventus), jonka napakorkeus on 166 metriä, tuuliturbiinin halkaisija 162 metriä, ja jonka kapasiteetti on 5,6 megawattia.

Leipiön ensimmäisen hankevaiheen tapaan, sähkö kootaan 20 kilovoltin maakaapeleilla yhteen kohtaan. Leipiö 2 -hankealueen sähkö kootaan tuulivoimaloiden eteläpuolella sijaitsevalle, laajennusvaihetta 2 varten rakennetulle uudelle, sähköasemalle. Sähköasemalta rakennettiin oma 110 kilovoltin siirtolinja Taivalkosken vesivoimalaitoksen sähköasemalle, jonne se on johdettu Keminmaa–Pikkarala 400 kilovoltin voimajohtokäytävää seuraten. Leipiö 3 -hankkeen soma sähköasema sijaitsee 110 kilovoltin linjan reitillä ja on kytkettynä siihen. Taivalkoskella tuulivoimapuiston sähkö johdetaan kantaverkkoon.

Historiaa
---------

Tuuliwatti Oy oli toteuttanut Putaankankaan tuulivoimapuiston ja vuonna 2014 valmistuneen Leipiön tuulivoimapuisto 1.. Tuuliwatin alkuperäinen suunnitelma oli laajentaa tätä ja se alkoi samaan aikaan suunnitella Simoon tuulivoimapuistoja Simon tuulivoimapuistot -hankeen nimellä Perämeren hyvien tuuliolosuhteiden vuoksi. Siihen sisältyi neljä hankealuetta: Karsikko, Leipiö, Halmekangas ja Onkalo. Lapin ELY-keskus vastaanotti ympäristöarviointiohjelman (YVA) tammikuussa 2013 ja siihen liittyvän selostuksen syyskuussa 2013. ELY-keskus antoi tästä lausuntonsa helmikuussa 2014. Leipiön tuulivoimapuiston ensimmäisen laajennuksen osayleiskaava hyväksyttiin kunnanvaltuustossa lokakuussa 2014.

Leipiön tuulivoimapuiston laajennus tarkoitti rakentamisen vaiheita 2 ja 3. Siihen oli ryhdytty jo ajoissa ja samaan aikaan, kun Leipiön laajennus (Leipiö 2) oli rakennusvaiheessa, oli tarkennettu YVA-hanke Leipiön 3 toteuttamiseksi jo käynnissä 2015. Sen selostus annettiin ELY-keskukselle huhtikuussa 2016 ja ELY-keskuksen lausunto on päivätty heinäkuulle 2016.

Leipiö 2-hankkeessa oli tarkoitus pystyttää voimalat kesällä ja syksylla 2016 ja ryhtyä sähköntuotantoon vuonna 2017. Kun Tuuliwatti Oy päätettiin hajottaa, jaettiin yhtiön tuulivoimapuistot lokakuussa 2020 joko St1 Nordicin Tuulivoltille tai S-ryhmän Gigawatille. Leipiö 1-vaihe päätyi Tuulivoltille, joka myi tuulipuistonsa heti eteenpäin uudelle yhtiölle Exilion Tuuli Oy, jolla puisto toimii yhtiön Simo Leipiö Tuuli Ky alla.

Leipiö 3 -hanke valmistui 2022.

Katso myös
----------

* Luettelo Suomen tuulivoimaloista

Lähteet
-------

1. 1 2  Suomen suurin tuulivoiman kotimainen tuottaja *exilion.fi*. Helsinki:  Exilion Tuuli Ky. Viitattu 19.11.2023.
2. 1 2 3 4 5  Simo–Ii tuulivoimapuistot (PDF) (s. 3–5) *Linnustovaikutusten seuranta*.  28.2.2017. Oulu:  FCG Suunnittelu ja tekniikka Oy / Tuuliwatti Oy, Taaleritehdas Oy, Metsähallitus Laatumaa. Viitattu 19.11.2023.
3. 1 2 3 4 5  Simon Leipiön tuulivoimapuiston laajennuksen arviointiselostus (lausunto) *ymparisto.fi*.  8.7.2016. Kemi:  Lapin ELY-keskus. Viitattu 19.11.2023.
4. 1 2  Lapin tuulivoimaselvitys 2022 (PDF) (Liite 1: Kuntakohtaiset kohdekortit, s. 130) *lapinliitto.fi*.  5.12.2022. Helsinki:  FCG Suunnittelu ja tekniikka Oy / Lapin liitto. Viitattu 19.11.2023.
5. 1 2 3 4  Suomen suurimmat tuulivoimalat tuottavat sähköä S-ryhmälle – myös aurinkosähkön määrä jatkaa vahvaa kasvuaan *s-ryhma.fi*.  16.3.2022. Helsinki:  S-ryhmä. Viitattu 19.11.2023.
6. 1 2 3 4 5  Leipiö (TW Leipiö 2) *www.thewindpower.net*. Ranska:  The Wind Power. Viitattu 19.11.2023. (englanniksi)
7. 1 2 3 4 5 6 7  Simon Leipiön tuulivoimapuiston laajennus (PDF) (s. 3–5, 15, 21–23, 28–29) *Ympäristövaikutusten arviointiohjelma (YVA)*.  elokuu 2015. Oulu:  FCG Suunnittelu ja tekniikka Oy / Tuuliwatti Oy, Taaleritehdas Oy, Metsähallitus Laatumaa. Viitattu 19.11.2023.
8. 1 2 3 4  Leipiö 2, Simo (sijainti maastokartalla) *Karttapaikka*. Helsinki:  Maanmittauslaitos. Viitattu 19.11.2023.
9. 1 2 3 4  Leipiö 3, Simo (sijainti maastokartalla) *Karttapaikka*. Helsinki:  Maanmittauslaitos. Viitattu 19.11.2023.
10. 1 2  Vestas V126/3450 *www.thewindpower.net*.  24.6.2023. Ranska:  The Wind Power. Viitattu 19.11.2023. (englanniksi)
11. ↑  Vestas V162/5.6MW *www.thewindpower.net*.  24.6.2023. Ranska:  The Wind Power. Viitattu 19.11.2023. (englanniksi)
12. 1 2 3 4  TuuliWatti nostaa tuulisähkön tuotannon uudelle tasolle *st1.fi*.  1.7.2019. Helsinki:  St1 Nordic Oy. Viitattu 19.11.2023.
13. ↑  Making a zero-emission society a reality (PDF) *enersense.fi*.  2022. Pori:  Enersense International Oyj. Viitattu 19.11.2023.
14. 1 2  Waris, Olli: IS-selvitys: Yksi tuuli­voima­yhtiö on saanut tukia 283 miljoonaa euroa – tuulivoimaa tuettu yhteensä lähes 1,5 miljardilla *is.fi*.  21.2.2022. Helsinki:  Iltasanomat. Viitattu 19.11.2023.
15. ↑  Simo Sarvisuo *www.thewindpower.net*. Ranska:  The Wind Power. Viitattu 19.11.2023. (englanniksi)
16. ↑  TuuliWatin 27 uutta tuulivoimalaa tuotannossa Simossa *st1.fi*.  22.8.2017. Helsinki:  St1 Nordic Oy. Viitattu 19.11.2023.
17. ↑  Simon tuulivoimapuistot, Simo *ymparisto.fi*.  8.12.2015. Kemi:  Lapin ELY-keskus. Viitattu 19.11.2023.
18. ↑  Leipiön tuulivoimapuiston laajennus, Simo *ymparisto.fi*.  18.6.2019. Kemi:  Lapin ELY-keskus. Viitattu 19.11.2023.
19. ↑  Tuuliwatti Oy *kauppalehti.fi*.  30.10.2020. Helsinki:  Kauppalehti/Alma Talent Oy. Viitattu 19.11.2023.
20. ↑  Gigawatti Oy *kauppalehti.fi*.  30.10.2020. Helsinki:  Kauppalehti/Alma Talent Oy. Viitattu 19.11.2023.